RO Jurnalul Oficial al Uniunii Europene L 154/34

DECIZIA NR. 232/2013 A COMITETULUI MIXT AL SEE

din 13 decembrie 2013

de modificare a anexei XIII (Transporturi) la Acordul privind SEE

COMITETUL MIXT AL SEE,

având în vedere Acordul privind Spațiul Economic European („Acordul privind SEE”), în special articolul 98,

întrucât:

(1) Regulamentul de punere în aplicare (UE) nr. 923/2012 al Comisiei din 26 septembrie 2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010 (1) trebuie să fie încorporat în Acordul privind SEE.

(2) Prin urmare, anexa XIII la Acordul privind SEE ar trebui modificată în consecință,

ADOPTĂ PREZENTA DECIZIE:

Articolul 1

Anexa XIII la Acordul privind SEE se modifică după cum urmează:

1. După punctul 66wj [Regulamentul de punere în aplicare (UE) nr. 1206/2011 al Comisiei], se inserează următorul punct: „66wk. 32012 R 0923: Regulamentul de punere în aplicare (UE) nr. 923/2012 al Comisiei din 26 septembrie 2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010 (JO L 281, 13.10.2012, p. 1).”

2. La punctele 66wa [Regulamentul (CE) nr. 730/2006 al Comisiei], 66we [Regulamentul (UE) nr. 1265/2007 al Comisiei], 66wi [Regulamentul (UE) nr. 255/2010 al Comisiei] și 66xc [Regulamentul (UE) nr. 1035/2011 al Comisiei] se adaugă următorul text: „, astfel cum a fost modificat prin: — 32012 R 0923: Regulamentul de punere în aplicare (UE) nr. 923/2012 al Comisiei din 26 septembrie 2012 (JO L 281, 13.10.2012, p. 1).”

3. La punctele 66wc [Regulamentul (CE) nr. 1033/2006 al Comisiei] și 66wd [Regulamentul (CE) nr. 1794/2006 al Comisiei] se adaugă următoarea liniuță: „— 32012 R 0923: Regulamentul de punere în aplicare (UE) nr. 923/2012 al Comisiei din 26 septembrie 2012 (JO L 281, 13.10.2012, p. 1).”

Articolul 2

Textele Regulamentului de punere în aplicare (UE) nr. 923/2012 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

Articolul 3

Prezenta decizie intră în vigoare la 14 decembrie 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (2), sau la data intrării în vigoare a Deciziei nr. 228/2013 a Comitetului mixt al SEE din 13 decembrie 2013 (3) ori la data intrării în vigoare a Deciziei nr. 231/2013 a Comitetului mixt al SEE din 13 decembrie 2013 (4) sau la data intrării în vigoare a Deciziei nr. 163/2011 a Comitetului mixt al SEE din 19 decembrie 2011 (5), oricare dintre aceste date este cea mai recentă.

Articolul 4

Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

Adoptată la Bruxelles, 13 decembrie 2013. Pentru Comitetul mixt al SEE Președintele Thórir IBSEN

(1) JO L 281, 13.10.2012, p. 1.

(2) Nu au fost semnalate obligații constituționale.

(3) A se vedea pagina 25 din prezentul Jurnal Oficial.

(4) A se vedea pagina 32 din prezentul Jurnal Oficial.

(5) JO L 76, 15.3.2012, p. 51.